pythainlp/thai-wiki-dataset-v4 huggingface dataset:
วัดดอยพระบาท

วัดดอยพระบาท เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลรอบเวียง อำเภอเมืองเชียงราย จังหวัดเชียงราย ปัจจุบันมีพระครูสาทรวรธรรม ดำรงตำแหน่งเจ้าอาวาส
วัดดอยพระบาทตั้งวัดเมื่อวันที่ 21 มกราคม พ.ศ. 2517 ได้รับพระราชทานวิสุงคามสีมาเมื่อวันที่ 16 มกราคม พ.ศ. 2518
วัดมีรอยพระพุทธบาทจำลอง มีตำนานเล่าว่า พระพุทธเจ้าได้เสด็จมายังเนินเขาแห่งนี้ ได้ประทับรอยพระบาท ชาวบ้านเรียกเนินภูเขานี้ว่า "ดอยพระบาท" ภายหลังมีการสร้างพระธาตุไว้บริเวณใกล้กับรอยพระพุทธบาท พระธาตุองค์ปัจจุบันเป็นพระธาตุที่สร้างขึ้นใหม่คร่อมองค์เดิมที่ปรักหักพังไป ลักษณะพระธาตุ มีฐานปัทม์สูงสองชั้น คั่นด้วยฐานบัวลูกแก้วต่อหน้ากระดานรับเรือนธาตุ มีปล้องไฉน ปลียอด ชั้นฐานทักษิณของเรือนธาตุมีราวกั้นแบบราวระเบียง มีบันไดนาคทอดสี่ทิศจากชั้นฐานล่างสุดสู่ฐานทักษิณ บริเวณฐานบัวลูกแก้วมีทพนมปูนปั้น
แดชเทเบย์ซอ

แดชเทเบย์ซอ  เป็นหมู่บ้านในตำบลซูร์แมฆ อำเภอกลาง เทศมณฑลออบอเด จังหวัดฟอร์ส ประเทศอิหร่าน จากสำมะโน พ.ศ. 2549 หมู่บ้านนี้มีประชากร 48 คนใน 18 ครัวเรือน
วัดโพธาราม (จังหวัดนครสวรรค์)

วัดโพธาราม เป็นพระอารามหลวงชั้นตรีชนิดสามัญ สังกัดคณะสงฆ์ฝ่ายมหานิกาย ตั้งอยู่ในตำบลปากน้ำโพ อำเภอเมืองนครสวรรค์ จังหวัดนครสวรรค์ มีเนื้อที่ 15 ไร่ 2 งาน 67 ตารางวา โฉนดที่ดินเลขที่ 2181
วัดโพธารามตั้งวัดเมื่อ พ.ศ. 2420 ได้รับพระราชทานวิสุงคามสีมาครั้งแรกเมือ พ.ศ. 2435 และได้รับพระราชทานวิสุคามสีมาใหม่เมื่อวันที่ 28 พฤศจิกายน พ.ศ. 2481 เขตวิสุงคามสีมา กว้าง 40 เมตร ยาว 80 เมตร ได้รับการสถาปนาขึ้นเป็นพระอารามหลวงชั้นตรีชนิดสามัญ เมื่อวันที่ 31 พฤษภาคม พ.ศ. 2506 ที่ตั้งเดิมของวัดอยู่ริมปากแม่น้ำปิงฝั่งขวา มีต้นมะขาม 2 ต้น ต้นตะกู 1 ต้น ศาลาท่าน้ำ 2 หลัง ทางด้านที่ทำการไปรษณีย์โทรเลขปัจจุบัน ต่อมาย้ายมายังที่ตั้งปัจจุบัน ส่วนที่ธรณีสงฆ์แปลงหลังวัด เดิมเป็นป่าไผ่เป็นบริเวณเผาอัฐิของนางเอม เรียกกันว่า ยายเอม เผาอัฐิ
อาคารเสนาสนะที่สำคัญ ได้แก่ พระอุโบสถหลังใหม่ โครงสร้างคอนกรีตเสริมเหล็ก กว้าง 12 เมตร ยาว 21 เมตร ยกพื้นสูง 3 เมตร สร้างเมื่อ พ.ศ. 2475 ศาลาการเปรียญ กว้าง 19 เมตร ยาว 27 เมตร เป็นตึกทรงไทย 2 ชั้น อาคารสภาบริหารคณะสงฆ์เป็นตึกทรงไทย 3 ชั้น อาคารเรียนปริยัติธรรมเป็นตึกทรงไทย 3 ชั้น และกุฏิสงฆ์ 9 หลัง ปูชนียวัตถุที่สำคัญ ได้แก่ พระประธานในอุโบสถ ปางมารวิชัย สร้างด้วยทองเหลือง มีนามว่า "พระโพธานุชินราช" สร้างที่วัดระฆังโฆสิตาราม กรุงเทพมหานคร เมื่อ พ.ศ. 2456 โดยสมเด็จพระพุทธโฆษาจารย์ (หม่อมราชวงศ์เจริญ ญาณฉนฺโท)
วัดท่าล้อ (อำเภอภูเพียง)

วัดท่าล้อ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลฝายแก้ว อำเภอภูเพียง จังหวัดน่าน
วัดท่าล้อไม่มีประวัติการสร้าง โบราณสถานสำคัญคือ องค์เจดีย์ สำนักงานพระพุทธศาสนาแห่งชาติ ระบุว่าตั้งวัดเมื่อ พ.ศ. 1890 ได้รับพระราชทานวิสุงคามสีมาเมื่อวันที่ 24 กันยายน พ.ศ. 2468 กรมศิลปากรได้ประกาศขึ้นทะเบียนโบราณสถานวัดท่าล้อในราชกิจจานุเบกษาเล่มที่ 61 ตอนที่ 65 ลงวันที่ 24 ตุลาคม พ.ศ. 2487 และประกาศกำหนดขอบเขตในราชกิจจานุเบกษา เล่มที่ 97 ตอนที่ 159 ลงวันที่ 14 ตุลาคม พ.ศ. 2523
อาคารและเสนาสนะที่สำคัญ ได้แก่ เจดีย์ทรงระฆัง ซึ่งองค์เจดีย์ถูกยึดฐานให้สูง และองค์ระฆังมีขนาดเล็กเพรียว ฐานล่างเป็นฐานเขียงสามชั้นขนาดใหญ่ รองรับฐานบัวลูกแก้วอกไก่ ซึ่งมีลวดบัว 2 ลวด และถัดขึ้นไปเป็นกลุ่มมาลัยเถา 4 ชั้นรองรับองค์ระฆัง เหนือองค์ระฆังเป็นบัลลังค์ ปล้องไฉนและปลียอด และวัดยังมีวิหาร พระธาตุ รอยพระบาทบัวขาว มีงานประเพณีนมัสการพระธาตุวัดท่าล้อ ในวันขึ้น 14 ค่ำ เดือน 7 (เดือนเมษายน) เป็นประจำทุกปี
ตำบลเชเฮลแชฮีด

เชเฮลแชฮีด  เป็นตำบลในอำเภอกลาง เทศมณฑลรอมแซร์ จังหวัดมอแซนแดรอน ประเทศอิหร่าน แบ่งออกเป็น 43 หมู่บ้าน จากสำมะโน พ.ศ. 2549 ตำบลนี้มีประชากร 9,584 คนใน 2,707 ครัวเรือน
ตำบลเอชเคแวร์

เอชเคแวร์  เป็นตำบลในอำเภอกลาง เทศมณฑลรอมแซร์ จังหวัดมอแซนแดรอน ประเทศอิหร่าน แบ่งออกเป็น 11 หมู่บ้าน จากสำมะโน พ.ศ. 2549 ตำบลนี้มีประชากร 1,600 คนใน 428 ครัวเรือน
ตำบลเจนแนตรูดบอร์

เจนแนตรูดบอร์  เป็นตำบลในอำเภอกลาง เทศมณฑลรอมแซร์ จังหวัดมอแซนแดรอน ประเทศอิหร่าน แบ่งออกเป็น 27 หมู่บ้าน จากสำมะโน พ.ศ. 2549 ตำบลนี้มีประชากร 627 คนใน 261 ครัวเรือน
ตำบลแซฆต์แซร์

แซฆต์แซร์  เป็นตำบลในอำเภอกลาง เทศมณฑลรอมแซร์ จังหวัดมอแซนแดรอน ประเทศอิหร่าน แบ่งออกเป็น 56 หมู่บ้าน จากสำมะโน พ.ศ. 2549 ตำบลนี้มีประชากร 6,305 คนใน 1,795 ครัวเรือน
เทศมณฑลแบวอนอต

แบวอนอต  เป็นเทศมณฑลในจังหวัดฟอร์ส ประเทศอิหร่าน โดยมีซูรียอนเป็นเมืองหลัก จากสำมะโน พ.ศ. 2549 เทศมณฑลนี้มีประชากร 44,069 คนใน 11,341 ครัวเรือน เทศมณฑลนี้แบ่งออกเป็น 2 อำเภอคืออำเภอกลางและอำเภอแซร์เชฮอน และมีเมือง 4 เมืองคือซูรียอน, โคเรอี, แมซอยจอน และเฮซอมี
นิวซูเปอร์มาริโอบราเธอส์ยู

นิวซูเปอร์มาริโอบราเธอส์ยู  เป็นวิดีโอเกมแพลตฟอร์มเลื่อนด้านข้าง 2 มิติ พัฒนาและจัดจำหน่ายโดยนินเท็นโด ในปี 2012 ในฐานะเกมเปิดตัวสำหรับวียู เป็นเกมลำดับที่สี่ในชุดเกม "นิวซูเปอร์มาริโอบราเธอส์" ตัวเกมเป็นภาคต่อของเกม "นิวซูเปอร์มาริโอบราเธอส์วี" (2009) และเกมที่ตามออกมาของ "นิวซูเปอร์มาริโอบราเธอส์ 2" (2012) เป็นส่วนหนึ่งของแคมเปญ "เยียร์ออฟลุยจิ" ส่วนเสริมที่ดาวน์โหลดได้ในเกม "นิวซูเปอร์ลุยจิยู" ซึ่งได้วางจำหน่ายในเดือนมิถุนายน 2013 เวอร์ชันขายปลีกแบบสแตนด์อโลนออกวางจำหน่ายในเดือนต่อมา และสำเนาเกมหลักต่อมาได้รวมส่วนเสริมไว้ในแผ่นดิสก์ด้วย ตัวเกมยังเป็นเกม "มาริโอ" เกมแรกที่วางจำหน่ายในรูปแบบกราฟิกความละเอียดสูง
ตัวเกมได้รับกระแสวิจารณ์ในเชิงบวกและเป็นหนึ่งในเกมที่ขายดีที่สุดบนเครื่องวียู ตัวเกมมีการพอร์ตที่มีการปรับปรุงซึ่งลงบนเครื่องนินเท็นโด สวิตช์ ในชื่อ นิวซูเปอร์มาริโอบราเธอส์ยูดีลักซ์ ซึ่งพัฒนาโดยแผนกวางแผนและพัฒนาความบันเทิงของนินเท็นโด ผู้สืบทอดจากแผนกวิเคราะห์และพัฒนาความบันเทิงของนินเท็นโด ซึ่งวางจำหน่ายในวันที่ 11 มกราคม 2019
ซานหมิง

ซานหมิง (#เปลี่ยนทาง , อักษรโรมันฝูโจว: Săng-mìng) หรือเรียกว่า หมิ่นจง  เป็นนครระดับจังหวัดทางตะวันตกของมณฑลฝูเจี้ยน สาธารณรัฐประชาชนจีน มีอาณาเขตทางทิศเหนือติดกับหนานผิง ทิศตะวันออกติดกับฝูโจว ทิศตะวันออกเฉียงใต้ติดกับเฉวียนโจว ทิศใต้ติดกับหลงหยาน และทิศตะวันตกติดกับมณฑลเจียงซี ซานหมิงอยู่ระหว่างทิวเขาอู่อี๋  และทิวเขาไต้ยฺหวิน 
การปกครอง.
นครระดับจังหวัดซานหมิงแบ่งการปกครองออกเป็น 2 เขต, 1 นครระดับอำเภอ, 8 อำเภอ ข้อมูลเกี่ยวกับประชากรมาจากการสำรวจสำมะโนประชากรในปี 2010
ประวัติศาสตร์.
อำเภอซานยฺเหวียนก่อตั้งขึ้นในปี 1940 ต่อมาในปี 1956 ได้มีการรวมอำเภอหมิงซี และอำเภอซานยฺเหวียน เข้ากับอำเภอซานหมิง จากนั้นในปี 1960 อำเภอซานหมิงได้ยกระดับเป็นนครซานหมิง
Petiniotia

Petiniotia เป็นสกุลของพืชดอกที่อยู่ในวงศ์ Brassicaceae มีเพียงสปีชีส์เดียวคือ Petiniotia purpurascens 
มีถิ่นกำเนิดบริเวณ อัฟกานิสถาน อิหร่าน และปากีสถาน
ชื่อสกุล "Petiniotia" ตั้งเพื่อเป็นเกียรติแก่ Richard Petiniot เจ้าหน้าที่กองทัพอากาศเบลเยียมที่ปฏิบัติงานในซาฮาราและอิหร่าน ชื่อชนิดพันธุ์ภาษาละติน "purpurascens" แปลว่าเปลี่ยนเป็นสีม่วง ทั้งสกุลและสปีชีส์ได้รับการอธิบายและตีพิมพ์ครั้งแรกในวารสาร "Bulletin du Jardin Botanique National de Belgique" เมื่อ พ.ศ. 2523
Petroedmondia

Petroedmondia เป็นสกุลของพืชดอกที่อยู่ในวงศ์ Apiaceae. มีเพียงสปีชีส์เดียวคือ Petroedmondia syriaca 
ถิ่นกำเนิดของมันคือ อิหร่าน อิรัก เลบานอน ปาเลสไตน์ ซีเรีย และตุรกี
Parodiodoxa

Parodiodoxa เป็นสกุลของพืชดอกที่อยู่ในวงศ์ Brassicaceae. มีเพียงสปีชีส์เดียวคือ Parodiodoxa chionophila 
ถิ่นกำเนิดของมันคือ ทางตะวันตกเฉียงเหนือของอาร์เจนตินา
Oxyspora

Oxyspora เป็นสกุลของพืชดอกที่อยู่ในวงศ์ Melastomataceae.
ถิ่นกำเนิดของมันคือ เอเชียเขตร้อนและกึ่งเขตร้อน
สปีชีส์ในสกุล ได้แก่:
<templatestyles src="Div col/styles.css"/>
Ottoschmidtia

Ottoschmidtia เป็นสกุลของพืชดอกที่อยู่ในวงศ์ Rubiaceae มีเพียงสปีชีส์เดียวคือ "Ottoschmidtia microphylla" 
มีถิ่นกำเนิดในแคริบเบียน โดยพบในคิวบา สาธารณรัฐโดมินิกัน และเฮติ
Omphacomeria

Omphacomeria เป็นสกุลของพืชดอกที่อยู่ในวงศ์ Santalaceae. It is a dioecious shrub.
ถิ่นกำเนิดของมันคือ ทางตะวันออกเฉียงใต้ของออสเตรเลีย
สปีชีส์ในสกุล ได้แก่:
Omphacomeria acerba .
นโปเลียนข้ามเทือกเขาแอลป์

นโปเลียนข้ามเทือกเขาแอลป์  หรือชื่อในภาษาฝรั่งเศสคือ โบนาปาร์ตข้ามช่องเขากร็อง-แซ็ง-แบร์นาร์  เป็นจิตรกรรมภาพเขียนสีน้ำมันโดยฌัก-หลุยส์ ดาวีด ซึ่งวาดระหว่างปี 1801 ถึง 1805 ซึ่งต่อมาถูกวาดซ้ำเลียนแบบอีกสี่ภาพ แล้วนำไปประดับสถานที่สำคัญทั่วยุโรป ปัจจุบัน ภาพต้นฉบับถูกจัดแสดงที่ชาโตเดอมัลเมซง (Château de Malmaison) บริเวณชานเมืองกรุงปารีส
จิตรกรรมชิ้นนี้พรรณาถึงนายพลนโปเลียน โบนาปาร์ต บนหลังม้าซึ่งถูกตั้งชื่อในเวลาต่อมาว่ามาเร็งโก ในช่วงที่เป็นกงสุลเอก นำกองทัพฝรั่งเศสข้ามช่องเขากร็อง-แซ็ง-แบร์นาร์ในเดือนพฤษภาคม 1800 เพื่อต่อต้านกองทัพออสเตรีย และถือเป็นจิตรกรรมเกี่ยวกับนโปเลียนที่มีชื่อเสียงที่สุด
ตำบลแบนเดแอมีร์

แบนเดแอมีร์  เป็นตำบลในอำเภอแซร์ฆอน เทศมณฑลชีรอซ จังหวัดฟอร์ส ประเทศอิหร่าน แบ่งออกเป็น 26 หมู่บ้าน จากสำมะโน พ.ศ. 2549 ตำบลนี้มีประชากร 9,085 คนใน 2,205 ครัวเรือน
Normandiodendron

Normandiodendron เป็นสกุลของพืชดอกที่อยู่ในวงศ์ Fabaceae. มีเพียงสปีชีส์เดียวคือ Normandiodendron bequaertii 
ถิ่นกำเนิดของมันคือ แองโกลา สาธารณรัฐอัฟริกากลาง คองโก กาบอง และไซเร
Neonelsonia

Neonelsonia เป็นสกุลของพืชดอกที่อยู่ในวงศ์ Apiaceae มีเพียงสปีชีส์เดียวคือ "Neonelsonia acuminata" เป็นส่วนหนึ่งของเผ่า Selineae
ถิ่นกำเนิดของมันคือ ทางตอนใต้ของเม็กซิโก โคลอมเบีย คอสตาริกา เอกวาดอร์ กัวเตมาลา ปานามา เปรู และเวเนซุเอลา
Moriera

Moriera เป็นสกุลของพืชดอกที่อยู่ในวงศ์ Brassicaceae. มีเพียงสปีชีส์เดียวคือ Moriera spinosa 
ถิ่นกำเนิดของมันคือ เอเชียกลาง พบในประเทศอัฟกานิสถาน อิหร่าน และ เติร์กเมนิสถาน
ยันเน ฟัน ดัม

ยันเน ฟัน ดัม (อังกฤษ: Jeanè Van Dam; เกิดวันที่ 9 เมษายน พ.ศ. 2544) เป็นนางแบบและนางงามชาวแอฟริกาใต้ ได้รับตำแหน่งมิสแกรนด์แอฟริกาใต้ และเป็นตัวแทนประเทศแอฟริกาใต้ ในการประกวดเวทีมิสแกรนด์อินเตอร์เนชันแนล 2021 ณ ประเทศไทยในเดือนธันวาคม
ประวัติ.
ยันเน ฟัน ดัม เธอเกิดที่ประเทศแอฟริกาใต้ เธอเป็นนางแบบและนางงามชาวแอฟริกาใต้ กำลังศึกษาระดับปริญญาตรีทางด้านกฎหมายและการพาณิชย์ที่มหาวิทยาลัย Bong University Australia นอกจากนี้เธอยังได้ก่อตั้งองค์กรไม่แสวงหาผลกำไรขึ้นในปี2018 ชื่อว่า The Beauty of Caring
การประกวด.
มิสแกรนด์แอฟริกาใต้ 2019.
ยันเน เคยเข้าร่วมการประกวดในมิสแกรนด์แอฟริกาใต้2019 และในตอนนั้นเธอได้ตำแหน่งรองชนะเลิศอันดับ1
มิสแกรนด์แอฟริกาใต้ 2021.
ยันเน ได้กลับมาเข้าร่วมการประกวดมิสแกรนด์แอฟริกาใต้อีกครั้ง ซึ่งเธอก็สามารถเอาชนะสาวงามผู้เข้าประกวดทั้งหมด และคว้าตำแหน่งมิสแกรนด์แอฟริกาใต้2021 ไปครองได้สำเร็จ และเธอจะเป็นตัวแทนของแอฟริกาใต้ ในการประกวดมิสแกรนด์อินเตอร์เนชันแนล2021 ในเดือนธันวาคม
มิสแกรนด์อินเตอร์เนชันแนล 2021.
ยันเน เป็นตัวแทนของแอฟริกาใต้ในการเข้าร่วมการประกวดมิสแกรนด์อินเตอร์เนชันแนล 2021 ที่ประเทศไทย และเธอได้รับรางวัลรองชนะเลิศอันดับที่4
มาเร็งโก

มาเร็งโก (Marengo) คือม้าที่มีชื่อเสียงของจักรพรรดินโปเลียนที่ 1 แห่งฝรั่งเศส ม้าตัวนี้ถูกตั้งชื่อตามยุทธการที่มาเร็งโกในปี 1800 ซึ่งเป็นยุทธการสำคัญที่ขจัดอำนาจของราชวงศ์ออสเตรียออกจากแผ่นดินอิตาลี มาเร็งโกเป็นม้าอาหรับสีเทาที่ถูกนำเข้าจากประเทศอียิปต์ภายหลังยูทธการที่อาบูคีร์ในปี 1799 ขณะมีอายุหกปี ซึ่งในช่วงนั้น นโปเลียนมีตำแหน่งเป็นกงสุลเอกแห่งฝรั่งเศส
มาเร็งโกได้รับบาดเจ็บแปดครั้งตลอดช่วงเวลาที่รับใช้นโปเลียน เช่นในยุทธการที่เอาสเทอร์ลิทซ์, ยุทธการที่เยนา–เอาเออร์ชเต็ท , ยุทธการที่วากรัม และยุทธการที่วอเตอร์ลู และเป็นหนึ่งในม้าพ่อพันธุ์จำนวน 52 ตัวของนโปเลียน 
มาเร็งโกถูกข้าศึกจับได้ในยุทธการที่วอเตอร์ลูโดยวิลเลียม เปเตอร์ และถูกนำกลับประเทศอังกฤษ หลังจากนั้นมันถูกขายให้แก่พันโทแอนเจอร์สไตน์ นายพันโทพยายามทำพ่อพันธุ์แต่ไม่สำเร็จ มาเร็งโกเสียชีวิตในปี 1831 ในวัย 38 ปี โครงกระดูกของมันถูกจัดแสดงไว้ที่พิพิธภัณฑ์ทหารบกแห่งชาติ กรุงลอนดอน ประเทศอังกฤษ
การสืบหาผู้กระทำ

การสืบหาผู้กระทำ  เป็นความโน้มเอียงของสัตว์รวมทั้งมนุษย์ที่จะเชื่อว่า มีการกระทำอย่างตั้งใจของสัตว์/บุคคล (agent) ซึ่งอาจมีจริงหรือไม่มีจริงในสถานการณ์นั้น#เปลี่ยนทาง ๆ 
กำเนิดทางวิวัฒนาการ.
เชื่อกันว่า มนุษย์วิวัฒนาการลักษณะการสืบหาผู้กระทำขึ้นโดยเป็นยุทธวิธีรอดชีวิต
คือในสถานการณ์ที่ไม่ชัดเจนว่ามีผู้กระทำหรือไม่ (เช่น ศัตรูหรือสัตว์ล่าเหยื่อ) การสมมุติว่ามี#เปลี่ยนทาง อาจช่วยให้รอดชีวิตได้เพราะสามารถระวังตัว
ยกตัวอย่างเช่น ถ้าเจอรอยเท้าที่พื้นซึ่งอาจเป็นรอยของสิงโต การผิดพลาดโดยคิดว่ามีสิงโตมีประโยชน์เพราะทำให้ระวังตัว
นักจิตวิทยาได้กล่าวในเรื่องนี้ไว้ว่า
<templatestyles src="แม่แบบ:คำพูด/style.css" />
บทวิจารณ์ - เป็นขั้นตอนที่ใช้เวลามาก การหนีเลยเร็วกว่า.
เพราะต้องเสียเวลาคิดว่าทำไมสิ่งเร้าหนึ่ง#เปลี่ยนทาง ๆ จึงมี เทียบกับการตอบสนองแบบง่าย#เปลี่ยนทาง ๆ ที่ใช้เวลาน้อยกว่ามาก นักชีววิทยาวิวัฒนาการบางพวกจึงวิจารณ์ข้อสมมุติว่า การสืบหาผู้กระทำเพิ่มสมรรถภาพการหนีจากสัตว์ล่าเยื่อ เพราะการหนีให้เร็วสำคัญในการรอดชีวิตอย่างยิ่ง
พวกเขาระบุว่า การตอบสนองแบบง่าย#เปลี่ยนทาง ๆ ต่อสิ่งเร้าที่ไม่ต้องอ้อมไปเดาว่าอะไรเป็นเหตุ เช่น วิ่งหนีจากรอยเท้าที่มีรูปแบบบางอย่างหรือจากลูกตาที่เห็น โดยเกิดเพราะรีเฟล็กซ์ง่าย#เปลี่ยนทาง ๆ และไม่ต้องใช้เวลาสัมพันธ์กับสัตว์ล่าเหยื่อ จะได้การคัดเลือกโดยธรรมชาติเพราะลดขั้นตอนไปอย่างหนึ่งและดังนั้น จึงลดเวลาลงด้วย
แล้วสรุปว่า ไม่ต้องมีกลไกลพิเศษในสมองเพื่อสืบหาผู้กระทำ
บทบาททางศาสนา.
นักวิทยาศาสตร์บางพวกสันนิษฐานว่า ความเชื่อในเรื่องพระเป็นเจ้า/เทวดาผู้สร้างเป็นผลพลอยได้ทางวิวัฒนาการของการสืบหาผู้กระทำ
คำอังกฤษว่า spandrel หมายถึง#เปลี่ยนทาง (trait) แบบไม่ใช่เป็นการปรับตัว (non-adaptive) ที่เกิดเป็นผลข้างเคียงของลักษณะปรากฏที่เป็นการปรับตัว
ลักษณะปรากฏทางจิตวิทยาที่ว่าก็คือ "ถ้าได้ยินเสียงกิ่งไม้หักในป่า น่าจะมีผู้กระทำในเรื่องนี้"
ซึ่งช่วยให้ไพรเมตหลีกเลี่ยงการถูกฆาตกรรมหรือถูกกินเป็นอาหาร
โดยลักษณะสมมุตินี้ก็ยังอาจคงเหลืออยู่ในมนุษย์ปัจจุบัน ดังนั้น นักจิตวิทยาวิวัฒนาการบางพวกจึงตั้งสมมติฐานว่า "ถ้าแม้กิ่งไม้จะหักเพราะลม มนุษย์ปัจจุบันก็ยังโน้มเอียงไปในการยกเหตุของเสียงว่า มาจากผู้กระทำ โดยเรียกผู้กระทำนี้ว่า พระเป็นเจ้า"
นักจิตวิทยาบางพวกยังกล่าวด้วยว่า "การสืบหาผู้กระทำน่าจะเป็นพื้นฐานของความเชื่อในพระเป็นเจ้าของมนุษย์" อย่างไรก็ดี "การยกเหตุที่เกินไปว่ามีผู้กระทำเพียงอย่างเดียวยังไม่สามารถอธิบายความเชื่อในพระเป็นเจ้าได้โดยสิ้นเชิง"
มนุษย์ทั่วไปมีสมรรถภาพในเรื่องทฤษฎีจิต (theory of mind) นักจิตวิทยาพวกนี้อ้างว่า ต้องมีสมรรถภาพในเรื่อง existential theory of mind เพื่อที่ให้มนุษย์มีสมรรถภาพทางประชานขั้นพื้นฐานในการมีความคิดเรื่องพระเป็นเจ้า
ถึงกระนั้น ตามนักจิตวิทยาอีกคนหนึ่ง การมีคำอธิบายทางวิทยาศาสตร์เกี่ยวกับเรื่องทาง#เปลี่ยนทาง ไม่ได้หมายความว่าเราควรหยุดเชื่อเรื่องทางจิตใจเหล่านั้น
เพราะว่า "ถ้าวิทยาศาสตร์อธิบายอย่างน่าเชื่อถือได้ว่าทำไมภรรยาของผมจึงรักผม ผมควรที่จะหยุดเชื่อว่าเธอรักผมหรือไม่"
เชิงอรรถและอ้างอิง.
<templatestyles src="Reflist/styles.css" />
รักต่างวัย หัวใจใกล้กัน

รักต่างวัย หัวใจใกล้กัน (แปลเป็นภาษาอังกฤษ: After Your Arrival) (International Title: Age is just a number) เป็นละครอินเดียออกอากาศทางช่อง Zee TV ตั้งแต่วันที่ 15 มกราคม 2018 ถึง 31 พฤษภาคม 2019 ผลิตโดย Bodhi Tree Multimedia นำแสดงโดย สุหสี ธามี และ คาราน โจทวานี รับบทเป็น เวทิกา และ ซาฮิล นี่เป็นการกลับมาแสดงละครโทรทัศน์ในรอบ 3 ปีของธามี
เนื้อเรื่องย่อ.
เวทิกา คุปตะ เป็นหญิงโสด และเป็นแม่เลี้ยงเดี่ยวที่ต้องเผชิญกับความยากลำบากมากมาย เธออาศัยอยู่กับ มันจุลา แม่ของเธอ และเธอยังต้องเลี้ยงดู อารยะ มาธูร์ ลูกสาววัย 15 ปีด้วย ซาฮิล อักราวาล ชายหนุ่มวัย 24 ปีกลับมาที่บ้านของเขาหลังจากเรียนจบ เขาเกิดตกหลุมรักเวทิกา และขอเธอแต่งงาน แต่เธอปฏิเสธ เหตุที่เธอไม่ยอมแต่งงาน เพราะทั้งสองอายุห่างกันและกลัวจะเกิดปัญหาสังคม แล้วเธอจะรู้ซึ้งถึงความรักและยอมรับรักซาฮิลได้อย่างไร
วิวาห์อลเวง (ละครโทรทัศน์ พ.ศ. 2561)

วิวาห์อลเวง (แปลว่า: กุดดาน, เธอทำไม่ได้!) เป็นละครโทรทัศน์อินเดีย ออกอากาศตั้งแต่วันที่ 3 กันยายน 2018 ถึงวันที่ 26 มกราคม 2021 ทางช่อง Zee TV และสตรีมมิ่งที่แพลตฟอร์ม ZEE5 ผลิตโดย Ved Raj for Shoonya Square Productions นำแสดงโดย กันนิกา มันน์ และ นิชานต์ ซิงห์ มัลกานี ออกอากาศในไทยทางช่อง ซีหนัง (Zee Nung)
เนื้อเรื่องย่อ.
กุดดาน คุปตะ แต่งงานกับ อักษัต แม้ว่าเธอจะทำให้เขารำคาญ แต่เขาก็ยังปกป้องและสนับสนุนเธอตลอดมา โดยก่อนหน้านี้ในการแต่งงาน อักษัตคิดว่ากุดดานแต่งงานกับเขาเพื่อเงินของเขา ต่อมาเขาเริ่มซาบซึ้งในความไร้เดียงสาและความเมตตาของเธอ หลังจากที่รู้ตัวว่าเขาเข้าใจผิดกับกุดดาน ต่อมาอักษัตเริ่มไว้วางใจเธอและซาบซึ้งใจ ในการที่กุดดันดูแลภรรยาของเขาอย่างดี...
ไฟรักนารี

ไฟรักนารี (แปลได้ว่า:holy fire cicles) เป็นละครโทรทัศน์อินเดีย ออกอากาศทางช่อง &TV คั้งแต่วันที่ 20 มีนาคม 2017 ถึงวันที่ 25 มกราคม 2019 ละครเรื่องนี้ออกอากาศรวมทั้งสิ้น 482 ตอน นำแสดงโดย ยัคติ กาปูร์, อังคิต เกรา, สิมารัน กัวร์, โมหัค กุรานา, และ อายัส อาห์เหม็ด ละครโทรทัศน์เรื่องนี้ถ่ายทำใน รัฐพิหาร ในไทยออกอากาศทางช่อง ซีหนัง ละครเรื่องนี้ออกอากาศต่อจากเรื่อง คู่แท้พรหมลิขิต (ซีซั่นที่ 5)
ลิขิตรักสายสัมพันธ์

ลิขิตรักสายสัมพันธ์ (แปลออกมาได้ว่า: "The Fate of Our Horoscope") เป็นละครโทรทัศน์อินเดียภาษาฮินดี มี เอคตา กาปูร์ เป็นโปรดิวเซอร์ ออกอากาศวันแรกในวันที่ 12 กรกฎาคม 2017 ที่ช่อง Zee TV เป็นละครโทรทัศน์ภาคแยกของละครเรื่อง "Kumkum Bhagya" นำแสดงโดย ชรัฏฐา อารยา และ ทีราจ ทูปาร์ ในไทยออกอากาศซีรีส์ซีซั่นที่ 2 ทางช่อง ซีหนัง ต่อจากละครเรื่อง รักต่างวัย หัวใจใกล้กัน
ซิสซี่

ซิสซี่  เป็นเกิร์ลกรุ๊ปสัญชาติไทย ภายใต้สังกัดจีเอ็มเอ็มทีวี เปิดตัวในปี พ.ศ. 2562 มีสมาชิกในวงจำนวน 4 คน ประกอบด้วย พลอยชมพู ศุภทรัพย์ (แจน), เมธิกา จีรนรภัทร (เจน), รัตท์ริชา ประภากิติ (ไซซี) และ สรัลชนา อภิสมัยมงคล (อ้าย)
ประวัติ.
จีเอ็มเอ็มทีวีได้ประกาศการตั้งศิลปินเกิร์ลกรุ๊ปวงใหม่เมื่อวันที่ 28 ตุลาคม พ.ศ. 2562 เดิมชื่อภาษาอังกฤษใช้ชื่อว่า SISSY ซึ่งจีเอ็มเอ็มทีวีได้ดึงสี่ศิลปินในสังกัดเป็นสมาชิกในวง ประกอบด้วย เมธิกา จีรนรภัทร (เจน) ที่มีผลงานในฐานะนักแสดงนำจาก "คุณแม่วัยใส The Series", "The Gifted นักเรียนพลังกิฟต์" และ "Love Beyond Frontier อุบัติรักข้ามขอบฟ้า" ขณะที่ พลอยชมพู ศุภทรัพย์ (แจน) เคยเป็นนักแสดงสมทบใน "SOTUS S The Series" และ "Happy Birthday วันเกิดของนาย วันตายของฉัน" ในทางกลับกัน สรัลชนา อภิสมัยมงคล (อ้าย) เป็นที่รู้จักในฐานะนักแสดงนำใน "" รวมไปถึง อภิชญา แซ่จัง (ไซซี) ซึ่งเคยมีผลงานการแสดงจาก "YOUniverse จักรวาลเธอ"
ซิสซี่เปิดตัวอย่างเป็นทางการเมื่อวันที่ 5 พฤศจิกายน พ.ศ. 2562 ด้วยบทเพลง "ชักช้า(เอิงเอย) (Loading Love)" โดยพระเอกเอ็มวี คือ อิชิคาว่า พลาวเด้น ซึ่งเป็นนักแสดงสังกัดจีเอ็มเอ็มทีวี
ภายหลังการเปิดตัวซิงเกิลแรกเป็นเวลาหลายเดือน จีเอ็มเอ็มทีวีได้ประกาศปล่อยซิงเกิลใหม่ และเปลี่ยนชื่อภาษาอังกฤษของวงเป็น SIZZY วันที่ 5 สิงหาคม พ.ศ. 2563 เปิดตัวซิงเกิลที่ 2 "เปลี่ยนคะแนนเป็นแฟนได้ไหม (Love Score)" โดยร้องร่วมกับ กรภัทร์ เกิดพันธุ์ (นนน)
วง SIZZY ยุติการทำงาน ในวันที่ 16 ตุลาคม 2567 เป็นต้นไป เนื่องจาก เจน เมธิกา จีรนรภัทร หนึ่งในสมาชิก ได้สิ้นสุดสัญญากับทางบริษัทฯ สมาชิกที่เหลือในวงจึงได้มีการพูดคุยและตัดสินใจร่วมกัน ที่จะยุติบทบาทในการทำงานของวงทั้งหมด
วาอุวาอุ

บริษัทวาอุวาอุ (; โรมาจิ: "Kabushikigaisha Wau-Wau") เป็นบริษัทโทรทัศน์ผ่านดาวเทียมเอกชนแรกที่ก่อตั้งในประเทศญี่ปุ่น ตั้งอยู่ชั้นที่ 21 ของตึกอากาซากะ พาร์คในเขตมินาโตะ และมีศูนย์แพร่ภาพในเขตโคโต ,โตเกียว ชื่อของบริษัทฯ "WOWOW" มาจากคำว่า "World-Wide-Watching"
ภาพรวม.
บริการ.
จวบจนถึงเดือนมีนาคม 2021 วาอุวาอุมีการให้บริการสื่อความบันเทิงทั้งหมด 5 ช่องทาง ได้แก่:
ละครโทรทัศน์.
นอกจากการนำภาพยนตร์ตะวันตกมาฉาย วาอุวาอุยังผลิตละครโทรทัศน์เพื่อออกอากาศในช่องของตนเองที่เรียกว่า "วาอุ ออริจินอลดราม่า " เช่น วันหยุดของคาซูมิ อาริมูระ, ปิดแฟ้มคดีโหด, และ เซ็นกาโมโนะ เป็นต้น ละครโทรทัศน์บางเรื่องอาจออกอากาศในชื่อของโพรเจกต์ "#เปลี่ยนทาง 
กีฬา.
มีการออกอากาศกีฬาในประเภทต่าง ๆ เช่น เทนนิส, ฟุตบอล, และ กอล์ฟ ทางช่อง WOWOW Live
ให้รักบันดาลใจ

ให้รักบันดาลใจ  เป็นละครโทรทัศน์อินเดีย ออกอากาศวันแรกวันที่ 6 กุมภาพันธ์ 2017 ที่ช่อง &TV ผลิตโดย The House of Originals ของ นิเวทิตา บาซู ละครโทรทัศน์เรื่องนี้ออกอากาศต่อจากละครเรื่อง "Half Marriage" ในไทยจะออกอากาศช่อง ซีหนัง ทุกวันจันทร์-ศุกร์ ต่อจากละครเรื่อง อัมมา และเมื่อละครเรื่องนี้จบลง ละครเรื่องต่อไปที่ออกอากาศคือ ขอรักอีกสักครั้ง
ไฟรักแดนเถื่อน

ไฟรักแดนเถื่อน  เป็นละครโทรทัศน์อินเดีย ออกอากาศทุกวัน ทางช่อง &TV ออกอากาศตอนแรกในวันที่ 2 มีนาคม 2015 และสิ้นสุดลงในวันที่ 24 มิถุนายน 2016 นำแสดงโดย เศวตา ทิวารี, ศิวังจี โจชิ, ซาร์ตัจ กิล และ วิชาล อาทิตยา ซิงห์ละครเรื่องนี้ถ่ายทำใน เบกูซาไร, รัฐพิหาร ผลิตโดย Swastik Pictures (Swastik Productions Pvt. Ltd.) ปัจจุบันในไทยออกอากาศละครเป็นซีซั่นที่ 2 ทางช่อง ซีหนัง ต่อจากละครเรื่อง สี่สาวยอดนักสืบ และเมื่อละครเรื่องนี้จบลง ละครเรื่องต่อไปที่ออกอากาศคือ สตาร์ทอัพหัวใหม่หัวใจมีฝัน
ศรัทธา อารยา

ศรัทธา อารยา (เกิดวันที่ 17 สิงหาคม 1987) เป็นนักแสดงหญิงชาวอินเดีย เธอเริ่มมีเชื่อเสียงจากการแสดงภาพยนตร์ภาษาทมิฬ เรื่อง Kalvanin Kadhali, Nayantara ในภาพยนตร์ภาษาฮินดี เช่นเรื่อง Nishabd ในภาพยนตร์ภาษาเตลูกู เช่นเรื่อง Godava แสดงคู่กับ Vaibhav Reddyในประเทศไทย เธอเป็นที่รู้จักจากการรับบทเป็น Dr. Preeta Arora ในละครเรื่อง "Kundali Bhagya"
โพวีนตอง

โพวีนตอง ([pʰo wɪ tàʊ̯ɰ̃]; ถอดเป็นอักษรโรมันว่า Phowintaung, Hpowindaung, Powintaung และ Po Win Taung) เป็นหมู่ถ้ำศาสนาพุทธเถรวาทริมแม่น้ำชี่น-ดวี่น ราว ทางตะวันตกของโมนยวา ในอำเภอยี่นมาบีน จังหวัดโมนยวา ภาคซะไกง์ ทางตอนเหนือของประเทศพม่า
ในหมู่ถ้ำหินทรายเหล่านี้ประกอบด้วยถ้ำเดี่ยว ๆ ขนาดทั้งเล็กและใหญ่จำนวน 947 ถ้ำที่มีการตกแต่งอย่างวิจิตรตระการตา ภายในถ้ำมีทั้งพระพุทธรูปแกะสลักและภาพเขียนฝาผนังแสดงพุทธชาดก ปรากฏการประมาณอายุอยู่ที่ราวคริสต์ศตวรรษที่ 14–18
อนุสาวรีย์บรรจุศพอาเริสตันบับ

อนุสาวรีย์บรรจุศพอาเริสตันบับ  เป็นอนุสาวรีย์บรรจุศพตั้งอยู่ใกล้กับหมู่บ้านโฆฆัมในแคว้นเตอร์กิสถาน ประเทศคาซัคสถาน 
โครงสร้างประกอบด้วยซุ้มโค้งกลางขนาดใหญ่และด้านหน้าอาคารซึ่งมีหออะษานประกอบ ภายในเป็นโต๊ะไว้ศพสองห้อง (two-chambered table-tomb) หรือที่เรียกว่ากูร์ฆานา ภายในบรรจุร่างของอาเริสตันบับและลูกศิษย์อีกสามคน คือ Hermet-Azyra, Karga-Baba และ Lashyn-Baba ส่วนโครงสร้างที่ใช้งานเป็นมัสยิดอยู่ในห้องอื่น ๆ ของอาคาร
ประวัติศาสตร์.
ตำนานระบุว่าอะมีรเตมือร์เป็นผู้มีดำริให้ก่อสร้างมัสยิดขึ้นตรงจุดที่เป็นสุสานของอาฮ์เมียต ยาซาวีย์ อย่างไรก็ตาม ทุกครั้งที่มีการพยายามก่อสร้างจะล้มเหลวเสมอ คืนหนึ่งเตมือร์ฝันว่ามีผู้บอกให้เขาสร้างอาคารครอบสุสานของผู้วิเศษอาเริสตันบับก่อน ซึ่งคืออนุสาวรีย์บรรจุศพหลังนี้
อนุสาวรีย์บรรจุศพนี้สร้างขึ้นในราวคริสต์ศตวรรษที่ 14 โดยสร้างครอบสุสานของอาเริสตันบับ จากคริสต์ศตวรรษที่ 12 ต่อมามีการต่อเติมและก่อสร้างเรื่อยมาอีกยาวจนถึงศตวรรษที่ 18 เมื่อเกิดเหตุแผ่นดินไหวจนส่งผลให้โครงสร้างพังทลายลงมา จึงมีการแทนด้วยโครงสร้างสองโดม ค้ำยันด้วยเสาไม้แกะสลักสองเสา โครงสร้างที่ปรากฏในปัจจุบันส่วนใหญ่มากจากทศวรรษแรกของคริสต์ศตวรรษที่ 20 ยกเว้นเพียงเสาไม่แกะสลักซึ่งเป็นของเดิม
สู่ฝันสุดขอบฟ้า

สู่ฝันสุดขอบฟ้า (international title: "Krishi") เป็นละครโทรทัศน์อินเดีย ออกอากาศทางช่อง Zee TV ออกอากาศตั้งแต่วันที่ 19 ธันวาคม 2011 ถึง 28 ธันวาคม 2012 ละครเรื่องนี้ถ่ายทำใน ภคัลปุระ, รัฐพิหาร
จานสี

จานสี  ในความหมายดั้งเดิมของคำนี้คืออุปกรณ์พื้นผิวเรียบแข็งซึ่งจิตรกรจัดเรียงและผสมสี จานสีมักทำจากไม้, พลาสติก, เซรามิก หรือวัสดุแข็ง, เฉื่อยทางเคมี, ไม่มีรูพรุน รวมถึงอาจมีขนาดและรูปร่างแตกต่างกันอย่างมาก จานสีของจิตรกรที่รู้จักมากที่สุดทำจากไม้กระดานบาง ๆ ที่ออกแบบมาให้ถือไว้ในมือของศิลปินและพักบนแขนของศิลปิน จานสีสีน้ำมักทำจากพลาสติกหรือเครื่องถ้วยเปลือกไข่ที่มีรูปแบบสี่เหลี่ยมหรือวงล้อ พร้อมช่องใส่สีและพื้นที่ผสมสำหรับสี
ทั้งนี้ จานสียังเป็นสัญลักษณ์สากลของการวาดภาพและศิลปะโดยทั่วไป ควบคู่ไปกับพู่กัน เช่น ในสัญลักษณ์ของไมโครซอฟท์ เพนต์
จาตีโยสมฤติสาวโธ

อนุสรณ์สถานผู้พลีกายแห่งชาติ  หรือ จาตีโยสมฤติสาวโธ ("Jatiyo Sriti Soudho") เป็นอนุสรณ์สถานแห่งชาติในประเทศบังกลาเทศ ตั้งขึ้นเพื่อเป็นอนุสรณ์แด่ผู้ที่เสียชีวิตในสงครามเอกราชบังกลาเทศเมื่อปี 1971 ซึ่งนำไปสู่การแยกประเทศบังกลาเทศออกจากปากีสถานและได้รับเอกราชของตน อนุสรณ์สถานตั้งอยู่ในเมืองสาวาร ราว 35 กิโลเมตรทางตะวันตกเฉียงเหนือของเมืองหลวง ธากา อนุสรณ์เป็นผลงานออกแบบโดยไซเยด ไมนูล โฮสเซน ก่อสร้างโดยคองคอร์ดกรุ๊ป
อนุสรณ์มีลักษณะเป็นผนังทรงปริซึมสามเหลี่ยมเจ็ดคู่ ชิ้นนอกสุดมีฐานกว้างสุดและเตี้ยสุด และค่อย ๆ สูงขึ้นรวมถึงฐานแคบลง จนถึงชิ้นตรงกลางที่เป็นยอดสูงสุด คู่ทั้งเจ็ดคู่แทนช่วงสำคัญต่าง ๆ ในประวัติศาสตร์บังกลาเทศ ได้แก่ ขบวนการภาษาเบงกอลปี 1952, ชัยชนะในการเลือกตั้งของยูไนเต็ดฟรอนต์เมื่อปี 1954, ขบวนการเรียกร้องรัฐธรรมนูญปี 1956, การเคบื่อนไหวต่อต้านคณะกรรมการศึกษาธิการปี 1962, ขบวนการหกจุด ปี 1966, การลุกฮือใหญ่ปี 1969 และ สงครามเอกราชในปี 1971
อนุสาวรีย์บรรจุศพโฆฌา อาฮ์เมียต ยาซาวีย์

อนุสาวรีย์บรรจุศพโฆฌา อาฮ์เมียต ยาซาวีย์  เป็นอนุสาวรีย์บรรจุศพในเมืองเตอร์กิสถาน ทางใต้ของประเทศคาซัคสถาน สร้างขึ้นในปี 1389 โดยเตมือร์ จักรพรรดิแห่งจักรวรรดิเตมือร์ เพื่อทดแทนอนุสาวรีย์บรรจุศพหลังเล็กของเดิมซึ่งสร้างขึ้นในศตวรรษที่ 12 ของโฆฌา อาฮ์เมียต ยาซาวีย์ (1093–1166) ผู้วิเศษซูฟีและกวีชาวเตอร์กิก อย่างไรก็ตาม อาคารไม่เคยสร้างเสร็จสมบูรณ์นับตั้งแต่เตมือร์เสียชีวิตในปี 1405
ถึงแม้จะสร้างไม่เสร็จสมบูรณ์ แต่อาคารก็ยังคงอยู่รอดมาถึงปัจจุบันและเป็นตัวอย่างชิ้นสำคัญของวิทยาการการก่อสร้างในสมัยจักรวรรดิเตมือร์ อาคารนี้ถือเป็นอาคารแรก ๆ และเป็นอาคารต้นแบบของสถาปัตยกรรมแบบจักรวรรดิเตมือร์ในสมัยต่อ ๆ มา นอกจากนี้ยังเป็นหนึ่งในจุดหมายปลายทางการแสวงบุญของผู้คนจากทั่วเอเชียกลาง รวมถึงเป็นหนึ่งในอัตลักษณ์แห่งชาติของชาวคาซัค ยูเนสโกขึ้นทะเบียนที่นี่เป็นแหล่งมรดกโลกแห่งแรกของคาซัคสถานในปี 2003
ฮาซัน อะคูน

มุฮัมมัด ฮาซัน อะคูน (อังกฤษ:Mohammad Hasan Akhund, เปอร์เซีย/ดารี:محمد حسن اخوند, อาหรับ: محمد حسن آخند) เกิดระหว่าง พ.ศ. 2488 ถึง 2501 เป็นนักการเมืองชาวอัฟกานิสถาน ปัจจุบันดำรงตำแหน่งนายกรัฐมนตรีของประเทศอัฟกานิสถานและประมุขตอลิบาน 
อะคูนเคยดำรงตำแหน่งรัฐมนตรีว่าการกระทรวงการต่างประเทศสาธารณรัฐอิสลามอัฟกานิสถาน (พ.ศ. 2539 ถึง พ.ศ. 2544) อะคูนเป็นหนึ่งในสี่สมาชิกผู้ก่อตั้งตอลิบานและเป็นสมาชิกระดับสูงของตอลิบาน ในครั้งที่รัฐบาลตอลิบานชุดแรก (พ.ศ. 2539–2544)
เมฮ์แรบอน (ประเทศอิหร่าน)

เมฮ์เรบอน  เป็นเมืองและเมืองหลักในอำเภอเมฮ์แรบอน เทศมณฑลแซรอบ จังหวัดอาเซอร์ไบจานตะวันออก ประเทศอิหร่าน จากสำมะโน พ.ศ. 2549 เมืองนี้มีประชากร 6,000 คนใน 1,542 ครัวเรือน
การี อะมาดุลลาห์

การี อะมาดุลลาห์ (เกิด พ.ศ. 2518) เป็นนักการเมืองชาวอัฟกานิสถานและรัฐมนตรีว่าการมหาดไทยตอลิบานคนแรก ในปี พ.ศ. 2539
อะมาดุลลาห์มีความรับผิดชอบในการให้สินบนผู้บัญชาการของกองกำลังปฏิปักษ์ต่อตอลิบานเพื่อเพิกเฉยต่อตำแหน่งของแนวร่วมทัพหน้าอิสลามปลดปล่อยอัฟกานิสถาน นอกจากนี้ อะมาดุลลาห์ยังสั่งการให้กองกำลังตอลิบานต่อสู้ในแนวหน้าทางตอนเหนือของประเทศกับพันธมิตรตอนเหนือ
แชแรบียอน

แชแรบียอน  เป็นเมืองในอำเภอเมฮ์แรบอน เทศมณฑลแซรอบ จังหวัดอาเซอร์ไบจานตะวันออก ประเทศอิหร่าน จากสำมะโน พ.ศ. 2549 เมืองนี้มีประชากร 4,374 คนใน 1,038 ครัวเรือน
Lecokia

Lecokia เป็นสกุลของพืชดอกที่อยู่ในวงศ์ Apiaceae. มีเพียงสปีชีส์เดียวคือ Lecokia cretica 
ถิ่นกำเนิดของมันคือ ไซปรัส หมู่เกาะอีเจียนตะวันออก อิหร่าน ครีต เลบานอน ปาเลสไตน์ คอเคซัสใต้ (อาร์เมเนีย จอร์เจีย และอาเซอร์ไบจาน) ซีเรีย และตุรกี
วัดราษฏร์บำรุงวนาราม

วัดราษฏร์บำรุงวนาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางเตย อำเภอเมืองฉะเชิงเทรา จังหวัดฉะเชิงเทรา มีที่ดินตั้งวัดเนื้อที่ 43 ไร่ 3 งาน ปัจจุบัน พระครูถาวรพัฒนาคุณ ดำรงตำแหน่งเจ้าอาวาส
วัดราษฏร์บำรุงวนารามตั้งวัดเมื่อ พ.ศ. 2447 ได้รับพระราชทานวิสุงคามสีมาเมื่อวันที่ 30 ธันวาคม พ.ศ. 2518 เขตวิสุงคามสีมากว้าง 40 เมตร ยาว 80 เมตร
ในอดีตบริเวณที่ตั้งวัดมีวิหารร้าง ซึ่งได้เป็นที่พักของเด็กเลี้ยงควายและมีเสาต้นหนึ่งตั้งอยู่ ชาวบ้านเรียกว่าที่ตั้งนั้นว่า "เสาเดี่ยว" ในบริเวณนั้นมีการขุดพบโบราณวัตถุ กองอิฐเก่า ถ้วยชาวแตกหัก เสาที่ขาดอยู่ใต้ดินจำนวนมาก และพบเศียรพระ 3 เศียร ซึ่งภายหลังมีตำนานจระเข้กินพระ ปัจจุบันเศียรเหล่านี้เหลือเพียงเศียรเดียว อีกสองเศียรถูกขโมยไป เมื่อตรวจสอบเศียรพระพบว่าเป็นเศียรพระหินทรายสมัยอยุธยาตอนปลาย จึงสันนิษฐานว่า บริเวณวิหารร้างเสาเดี่ยวนี้เป็นชุมชนเก่าสมัยอยุธยาตอนปลาย ต่อมาในสมัยรัตนโกสินทร์มีผู้มีจิตศรัทธาสร้างวัดขึ้นบริเวณนี้ สร้างใกล้กับวิหารร้างนี้ โดยมีนายโหมด นายหรั่ง และนายพยอม เขยมา จากหอมสิน ช่วยกันจัดสร้างโดยซื้อที่ดินนางหงส์ซึ่งอยู่บริเวณวิหารร้างเสาเดี่ยว ชาวบ้านเรียกว่า วัดเกาะ เนื่องจากมีคลองล้อมรอบ เป็นสำนักสงฆ์อยู่หลายปี จนมีพระธุดงค์ นามว่า หลวงปู่นาค ผ่านมา ชาวบ้านจึงนิมนต์จำพรรษา จากนั้นเมื่อ พ.ศ. 2453 เปลี่ยนชื่อมาเป็น "วัดราษฏร์บำรุงวนาราม"
อาคารเสนาสนะที่สำคัญ ได้แก่ อุโบสถประดิษฐานพระประธานนามว่า "พระพุทธอุดมมงคล"
อับดุล ฮะกีม ฮะกอนี

อับดุลฮะกีม ฮะกอนี (เกิด ค.ศ. 1967) มีอีกชื่อว่า อับดุลฮะกีม อิสฮักไซ  เป็นนักวิชาการอิสลามและนักเขียนชาวอัฟกันที่เป็นหัวหน้าศาลแห่งอัฟกานิสถานในเอมิเรตอิสลามอัฟกานิสถานตั้งแต่ ค.ศ. 2021 เขายังดำรงตำแหน่งหัวหน้าศาลสูงสุดในเอมิเรตอิสลามอัฟกานิสถาน ค.ศ. 1996–2001 เขาเคยเป็นประธานคณะเจรจาของกลุ่มตอลิบานในสำนักงานกาตาร์ เขาเป็นหนึ่งในสมาชิกผู้ก่อตั้งตอลิบานและเพื่อนร่วมงานที่สนิทกับหัวหน้า มุลลอฮ์ มุฮัมมัด อุมัรที่เสียชีวิตแล้ว ในเดือนกรกฎาคม ค.ศ. 2025 ศาลอาญาระหว่างประเทศออกหมายจับฮะกอนีในข้อกล่าวหาอ้างว่ากลุ่มตอลิบานปฏิบัติต่อสตรีอย่างไม่เหมาะสมในประเทศอัฟกานิสถาน
ชีวิตช่วงต้น.
ฮะกอนีเกิดจากเมาะละวี Khudaidad ใน ค.ศ. 1967 ที่อำเภอปันจ์วายี จังหวัดกันดะฮาร์ ประเทศอัฟกานิสถาน เขาจบการศึกษาจากดารุลอุลูมฮักกานีเย ดารุลอุลูมของเดโอบันดีที่ประเทศปากีสถาน และเคยไปสอนอยู่ที่นั่นช่วงหนึ่ง
ปัญหาทางกฎหมาย.
เมื่อวันที่ 20 กรกฎาคม ค.ศ. 2023 อับดุลฮะกีม ฮะกอนีถูกลงโทษโดยสหภาพยุโรป เนื่องจากมีบทบาทสำคัญในฐานะประธานศาลฎีกาในการดำเนินนโยบายและเผยแพร่คำสอนทางอุดมการณ์ที่มุ่งเน้นการสร้างและให้เหตุผลในการปราบปรามสตรีในอัฟกานิสถานโดยอิงตามเพศสภาพ
เมื่อวันที่ 23 มกราคม ค.ศ. 2025 การีม ข่าน อัยการสูงสุดในศาลอาญาระหว่างประเทศ ประกาศยื่นคำร้องขอหมายจับอับดุลฮะกีม ฮะกอนี และฮิบะตุลลอฮ์ ออฆุนซอดา ผู้นำสูงสุด ฮะกอนีถูกกล่าวหาว่าก่ออาชญากรรมต่อมนุษยชาติ โดยเฉพาะอย่างยิ่งการข่มเหงสตรีและเด็กหญิง นับตั้งแต่กลุ่มตอลิบานกลับมามีอำนาจในเดือนสิงหาคม ค.ศ. 2021 ข้อกล่าวหาดังกล่าวอ้างถึงข้อจำกัดที่เข้มงวดต่อสตรีชาวอัฟกานิสถาน ซึ่งรวมถึงข้อห้ามด้านการศึกษา การจ้างงาน และการมีส่วนร่วมของประชาชน หมายจับดังกล่าวได้รับการอนุมัติโดยศาลพิจารณาคดีเบื้องต้นของศาลอาญาระหว่างประเทศ ครั้งที่ 2 เมื่อวันที่ 8 กรกฎาคม
หนังสือ.
"The Express Tribune" รายงานว่าอับดุลฮะกีม ฮะกอนีมีความรู้เกี่ยวกับนิติศาสตร์อิสลาม โดยตีพิมพ์หนังสือบางเล่ม
วัดเกษมประทีป

วัดเกษมประทีป เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเกาะสะท้อน อำเภอตากใบ จังหวัดนราธิวาส มีเนื้อที่ 15 ไร่ 3 งาน 76 ตารางวา มีที่ธรณีสงฆ์ 2 แปลง เนื้อที่ 37 ไร่ 3 งาน
วัดเกษมประทีป หรือ วัดเกาะสะท้อน สร้างขึ้นเมื่อ พ.ศ. 2310 ได้รับพระราชทานวิสุงคามสีมา เมื่อ พ.ศ. 2310 เขตวิสุงคามสีมากว้าง 177 เมตร ยาว 202 เมตร และผูกพัทธสีมาเมื่อปี พ.ศ. 2320 กรมศิลปากรประกาศขึ้นทะเบียนเป็นโบราณสถาน มีพื้นที่
โบราณสถาน 1 ไร่ 3 งาน 52 ตารางวา เมื่อวันที่ 29 กรกฎาคม พ.ศ. 2564
จากโบราณคดีที่หลงเหลืออยู่ล้วนเป็นสิ่งก่อสร้างที่สร้างขึ้นในราวพุทธศตวรรษที่ 25 อาคารเสนาสนะที่สำคัญ ได้แก่ กุฏิมีลักษณะสถาปัตยกรรมภาคใต้ เป็นอาคารไม้ยกพื้นสูง ผังรูปสี่เหลี่ยมผืนผ้า หลังคามุงกระเบื้องดินเผา มีมุขยื่นออกมาทางด้านหน้า มีบันไดขึ้นลงขนาบทั้ง 2 ข้าง ตัวอาคารทั้งด้านนอกและด้านในประดับตกแต่งด้วยไม้แกะฉลุลงสีเป็นรูปต่าง ๆ เช่น ลายดอกไม้และพรรณพฤกษา มีหน้าต่างและช่องลูกกรงไม้สำหรับระบายอากาศ
วัดมะนาวหวาน (จังหวัดนครศรีธรรมราช)

วัดมะนาวหวาน เป็นพระอารามหลวงชั้นตรีชนิดสามัญ สังกัดคณะสงฆ์มหานิกาย ตั้งอยู่ในตำบลช้างกลาง อำเภอช้างกลาง จังหวัดนครศรีธรรมราช มีที่ดินตั้งวัดเนื้อที่ 38 ไร่ มีที่ธรณีสงฆ์ราว 270 ไร่ 
วัดมะนาวหวานตั้งวัดเมื่อ พ.ศ. 2227 ได้รับพระราชทานวิสุงคามสีมาเมื่อ พ.ศ. 2230 ตรงกับรัชสมัยสมเด็จพระนารายณ์มหาราช ได้ยกฐานะเป็นอารามหลวงชั้นตรี ชนิดสามัญ ในวันที่ 22 เมษายน พ.ศ. 2539 ประกาศในราชกิจจานุเบกษา เล่มที่ 113 ตอนที่ 44 ง วันที่ 30 พฤษภาคม พ.ศ. 2539
ปูชนียวัตถุที่สำคัญ ได้แก่ พระเจดีย์สองพี่น้องตั้งอยู่หน้าพระอุโบสถ มีลักษณะสถาปัตยกรรมแบบอยุธยา ได้รับการบูรณปฏิสังขรณ์เสร็จเมื่อ พ.ศ. 2535 ตามพระราชปรารภของพระบาทสมเด็จพระมหาภูมิพลอดุลยเดชมหาราช บรมนาถบพิตร เมื่อคราวเสด็จพระราชดำเนินมาททรงยกช่อฟ้าอุโบสถ เมื่อวันที่ 20 กันยายน พ.ศ. 2519 พระประธานในอุโบสถ นามว่า "พระพุทธพิชิตมาร ประทานสันติสุขสวัสดี นรสีห์ธรรมานุศาสก์ ไตรโลกนาถธรรมบพิตร" เป็นพระพุทธรูปปางมารวิชัย ศิลปะสุโขทัยหน้าตักกว้าง 49 นิ้ว สร้างโดยจ่าเผ่นผยอง (ชุ่ม สุวรรณจินดา) และนางทองสุข สุวรรณจินดา เมื่อวันที่ 19 กุมภาพันธ์ พ.ศ. 2514 และพระพุทธสิหิงค์ แบบนครศรีธรรมราชจำลอง หล่อด้วยโลหะผสม หน้าตักกว้าง 60 นิ้ว มีพระนามาภิไธยย่อ สธ. พระตราประจำพระองค์ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ประดิษฐ์บนผ้าทิพย์ ประดิษฐ์เป็นพระปฏิมาประธาน ในศาลาเฉลิมพระเกียรติ 60 พรรษา
วัดเกาะถ้ำ

วัดเกาะถ้ำ เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลเขารูปช้าง อำเภอเมืองสงขลา จังหวัดสงขลา อยู่ห่างจากสามแยกสำโรง ตามเส้นทางสายสงขลา-นาทวี ประมาณ 2 กิโลเมตร มีที่ดินตั้งวัดเนื้อที่ 49 ไร่ 3 งาน 10
วัดเกาะถ้ำสร้างเมื่อ พ.ศ. 2357 เดิมตั้งอยู่บนที่ราบ มีชื่อว่า วัดสพานยาว ครั้งเมื่อเมืองสงขลาถูกข้าศึกยกทัพมาโจมตี บริเวณเกาะถ้ำนี้ได้เป็นสถานที่ยกทัพมาต่อสู้และใช้กลอุบายทำให้ข้าศึกถอยทัพไป ทำให้ทัพไทยชนะข้าศึกได้ ต่อมาพระยาวิเชียรคีรี (บุญสังข์ ณ สงขลา) ได้สร้างรอยพระพุทธบาทจำลองบนหิน ประดิษฐานไว้บนภูเขาแล้วให้ย้ายวัดสะพานยาวที่ตั้งอยู่บนที่ราบไปสร้างบนภูเขา และให้มีนามว่า "วัดเกาะถ้ำ"เมื่อครั้งสมเด็จพระมหาสมณเจ้า กรมพระยาวชิรญาณวโรรส เสด็จตรวจการณ์คณะสงฆ์มณฑลปักษ์ใต้ พ.ศ. 2455 ทรงรถยนต์เสด็จสวนตูล และได้แวะทอดพระเนตรวัดเกาะถ้ำ ปรากฏความว่า "ระยะทางราว 200 เส้นเศษ แวะทอดพระเนตรวัดเกาะถ้ำตามทางวัดนี้พระอธิการคงเป็นเจ้าอาวาสพระสงฆ์เป็นธรรมยุตมี 5 รูป หรือ 6 รูป ตั้งอยู่บนเขา แลเห็นที่ทางในจังหวัดนั้นเป็นรมณียสถานปัจจุบันภายในวัดมีโบราณสถานที่สำคัญ ๆ ได้แก่ อาคารก่ออิฐถือปูนและเจดีย์บนยอดเขา และรอยพระพุทธบาท" 
วัดได้รับพระราชทานวิสุงคามสีมาเมื่อ วันที่ 17 กันยายน พ.ศ. 2451 เขตวิสุงคามสีมา กว้าง 12.50 เมตร ยาว 14.50 เมตร ด้านการศึกษา ทางวัดให้ราชการตั้งโรงเรียนชื่อ่ว่า โรงเรียนวัดเกาะถ้ำ ก่อตั้งขึ้นเมื่อวันพฤหัสบดีที่ 1 เดือนมิถุนายน พ.ศ. 2465 ตามพระราชบัญญัติการประถมศึกษา พ.ศ. 2464 โดย รองอำมาตย์โทหลวงภักดีรณฤทธิ์ นายอำเภอเมืองสงขลา รองอำมาตย์พันธ์ สุขวัลลี ขุนเกิด ถิรวุธ กำนันตำบลเขารูปช้าง และเจ้าอธิการพรหมทอง เจ้าอาวาสวัดเกาะถ้ำ โดยใช้ชื่อว่า “โรงเรียนประชาบาล ตำบลเขารูปช้าง 1 (วัดเกาะถ้ำ)” ให้พระภิกษุนุ่ม สุวรรณไชโย เป็นครูผู้สอน และได้เกณฑ์เด็กในหมู่ที่ 1 – 7 เข้าเรียน ได้จำนวนทั้งสิ้น 15 คน วิชาที่เปิดสอนมี อ่าน คัด เขียน ความรู้เมืองไทย วิทยาการ สุขศึกษา พลศึกษา การฝีมือ และลูกเสือ
Kremeriella

Kremeriella เป็นสกุลของพืชดอกที่อยู่ในวงศ์ Brassicaceae มีคำพ้องความหมายหนึ่งที่รู้จักกันดีว่า "Kremeria" Coss. & Durieu. มีเพียงสปีชีส์เดียวคือ 'Kremeriella cordylocarpus' 
ถิ่นกำเนิดของมันคือ แอฟริกาตะวันตกเฉียงเหนือ พบใน แอลจีเรีย และ โมร็อกโก
Kamelinia

Kamelinia เป็นสกุลของพืชดอกที่อยู่ในวงศ์ Apiaceae. มีเพียงสปีชีส์เดียวคือ "Kamelinia tianschanica" 
ถิ่นกำเนิดของมันคือ คาซัคสถาน ในเอเชียกลาง
Ivodea

Ivodea เป็นสกุลของพืชดอกที่อยู่ในวงศ์ Rutaceae.
ถิ่นกำเนิดของมันคือ คอโมโรส, มาดากัสการ์
สปีชีส์ในสกุล ได้แก่:
<templatestyles src="Div col/styles.css"/>
Indorouchera

Indorouchera เป็นสกุลของพืชดอกที่อยู่ในวงศ์ Linaceae. มีเพียงสปีชีส์เดียวคือ "Indorouchera contestiana" 
ถิ่นกำเนิดของมันคือ กัมพูชา ถึง เวียดนาม และ เกาะบอร์เนียว
Hymenidium

Hymenidium เป็นสกุลของพืชดอกที่อยู่ในวงศ์ Apiaceae.
ถิ่นกำเนิดของมันคือ เอเชียกลางถึงจีนและ หิมาลัย
สปีชีส์ในสกุล ได้แก่:
<templatestyles src="Div col/styles.css"/>
Huberopappus

Huberopappus เป็นสกุลของพืชดอกที่อยู่ในวงศ์ Asteraceae. มีเพียงสปีชีส์เดียวคือ Huberopappus maigualidae.
ถิ่นกำเนิดของมันคือ ประเทศเวเนซุเอลา
Holstianthus

Holstianthus เป็นสกุลของพืชดอกที่อยู่ในวงศ์ Rubiaceae. มีเพียงสปีชีส์เดียวคือ Holstianthus barbigularis 
ถิ่นกำเนิดของมันคือ ประเทศเวเนซุเอลา
เดอะ โกสต์ แอนด์ มอลลี่ แมคกี

เดอะ โกสต์ แอนด์ มอลลี่ แมคกี  เป็นการ์ตูนทีวีแอนิเมชันของสหรัฐ ออกอากาศทางช่อง ดิสนีย์แชนแนล สร้างโดย บิล มอตซ์ กับ บ็อบ รอธ ฉายครั้งแรกเมื่อวันที่ 1 ตุลาคม 2564
พล็อต.
มอลลี่ แมคกี วัย 13 ปี ใช้ชีวิตเพื่อทำให้โลกนี้น่าอยู่ขึ้น แก้ไขสิ่งที่ผิดพลาด และส่งต่อความสุข ในขณะเดียวกัน ผีเจ้าอารมณ์ สแกรทช์ ใช้ชีวิตเพื่อทำให้โลกนี้แย่ลง ทำลายสิ่งที่ผิดพลาด และกระจายความทุกข์ยาก เมื่อคำสาปจาก สแกรทช์ กลับมาอีกครั้ง เขาพบว่าตัวเองผูกพันกับมอลลี่ตลอดไป แม้จะเป็นเช่นนั้น สแกรทช์และมอลลี่ก็สร้างมิตรภาพที่ไม่น่าจะเกิดขึ้นได้ ซึ่งจะนำทางพวกเขาแต่ละคนผ่านขึ้นและลงของโลกของตน
ตัวละคร.
เสริม.
ครอบครัวเฉิน  - เป็นครอบครัวชาวอเมริกันเชื้อสายจีน โดยทั้งหมดเป็นนักล่าผี ซึ่งได้มีการแนะนำตัวในซีซั่นที่ 2
ญาติทางฝั่งพ่อ
ญาติทางฝั่งแม่
รายชื่อเกิร์ลกรุปในประเทศเกาหลีใต้

เกิร์ลกรุปเคป็อป หมายถึงกลุ่มไอดอลหญิงล้วนของเกาหลีใต้ซึ่งมีสัดส่วนส่วนใหญ่ของอุตสาหกรรมเคป็อป เกิร์ลกรุปเกาหลีได้ช่วยในการเผยแพร่และส่งเสริมวัฒนธรรมเกาหลีทั่วโลกผ่านการแสดงความโดดเด่นและความนิยม กลุ่มรุ่นแรกจากปลายยุค 90 และต้นยุค 2000 เช่น เอส.อี.เอส., ฟิงเคิล และ เบบีวี.โอ.เอ็กซ์. ถูกอ้างถึงว่าเป็นการสร้างรากฐานเหล่านี้ในฐานะเกิร์ลกรุปหญิงล้วนที่ประสบความสำเร็จกลุ่มแรกในเกาหลีและผ่านการเข้าร่วมในกระแส ฮันรยู เวฟ แรก ในปี 2550 เป็นต้นไป กลุ่มรุ่นที่สอง เช่น เกิลส์เจเนอเรชัน,คารา, ที-อารา, วันเดอร์เกิลส์, ทูเอนีวัน, ซิสตาร์ และ เอพิงก์ ได้ฟื้นฟูเกิร์ลกรุปที่ได้รับความนิยมในประเทศเกาหลีและทั่วโลกผ่านช่วงที่สองของ ฮันรยู กลุ่มที่เริ่มต้นการเปลี่ยนแปลงของรุ่นในช่วงต้นปี 2012 เช่น เอโอเอ และ อีเอ็กซ์ไอดี ช่วยขับเคลื่อนรุ่นที่สามด้วยกลุ่มที่เดบิวต์ในปี 2012 เป็นต้นไปเช่น แบล็กพิงก์, ทไวซ์, เรดเวลเวต, จีเฟรนด์, มามามู, โมโมแลนด์ และ ไอโอไอ ที่มี ก้าวขึ้นสู่ความโดดเด่นในช่วงไม่กี่ปีที่ผ่านมาและมีส่วนทำให้เกิดความสนใจและชื่นชม เค-ป็อป อย่างกว้างขวาง
รุ่นที่ 1 (พ.ศ. 2540–2545).
รุ่นที่ 1 นำเสนอดนตรีป็อปสไตล์ตะวันตก โดยเน้นไปที่ป็อปและฮิปฮอปเป็นหลัก เอส.อี.เอส. วงกลุ่มสามที่ก่อตั้งโดยเอสเอ็มเอนเตอร์เทนเมนต์ในปี ค.ศ. 2540 โดยมีคู่แข่งคือฟิงเคิล ซึ่งเป็นเกิร์ลกรุปที่มีสมาชิก 4 คนภายใต้ดีเอสพีมีเดีย ทำให้มีฐานแฟนคลับมากขึ้น
เกิร์ลกรุปอื่น ๆ.
<templatestyles src="Div col/styles.css"/>
รุ่นที่ 2 (พ.ศ. 2546–2554).
เกิร์ลกรุปอื่น ๆ.
<templatestyles src="Div col/styles.css"/>
รุ่นที่ 3 (พ.ศ. 2555–2560).
เกิร์ลกรุปอื่น ๆ.
<templatestyles src="Div col/styles.css"/>
รุ่นที่ 4 (ตั้งแต่ พ.ศ. 2561).
เกิร์ลกรุปอื่น ๆ.
<templatestyles src="Div col/styles.css"/>
Glastaria

Glastaria เป็นสกุลของพืชดอกที่อยู่ในวงศ์ Brassicaceae มีเพียงสปีชีส์เดียวคือ "Glastaria glastifolia" 
ถิ่นกำเนิดของมันคือ ทางตะวันออกเฉียงใต้ของตุรกีไปจนถึงอิรักตอนเหนือ พบในอิรัก เลบานอน-ซีเรีย ปาเลสไตน์ และตุรกี
Fuernrohria

Fuernrohria เป็นสกุลของพืชดอกที่อยู่ในวงศ์ Apiaceae มีเพียงสปีชีส์เดียวคือ "Fuernrohria setifolia" .
ถิ่นกำเนิดของมันคือ ตุรกี, คอเคซัสเหนือ, ทรานส์คอเคซัส และตะวันตกเฉียงเหนือ อิหร่าน
Elmera

Elmera เป็นสกุลของพืชดอกที่อยู่ในวงศ์ Saxifragaceae มีเพียงสปีชีส์เดียวคือ "Elmera racemosa" .
ถิ่นกำเนิดของมันคือ ทางตะวันตกเฉียงใต้ของแคนาดาถึงตะวันตกเฉียงเหนือของสหรัฐ
Eigia

Eigia เป็นสกุลของพืชดอกที่อยู่ในวงศ์ Brassicaceae มีเพียงสปีชีส์เดียวคือ "Eigia longistyla" .
ถิ่นกำเนิดของมันคือ แถบเมดิเตอร์เรเนียนตะวันออก พบในประเทศ ปาเลสไตน์ และ ซาอุดีอาระเบีย
ซูเปอร์มาริโอโอดิสซี

ซูเปอร์มาริโอโอดิสซี  เป็นวิดีโอเกมแพลตฟอร์ม พัฒนาและจัดจำหน่ายโดยนินเท็นโด ในปี 2017 สำหรับเครื่องเกมนินเท็นโด สวิตช์ เนื้อเรื่องของเกมจะติดตามมาริโอและแคปปี้ พันธมิตรใหม่ของเขาซึ่งเป็นหมวกที่มีความรู้สึกที่ช่วยให้มาริโอควบคุมตัวละครและวัตถุอื่น ๆ ในขณะที่พวกเขาเดินทางข้ามอาณาจักรต่าง ๆ เพื่อช่วยเจ้าหญิงพีชจากแผนการบังคับแต่งงานของบาวเซอร์ซึ่งเป็นศัตรูตัวฉกาจ ตรงกันข้ามกับรูปแบบการเล่นแบบเส้นตรงของเกมก่อนหน้า ตัวเกมจะกลับไปสู่รูปแบบการเล่นแพลตฟอร์ม 3 มิติแบบปลายเปิดซึ่งมีอยู่ในเกม "ซูเปอร์มาริโอ 64" และ "ซูเปอร์มาริโอซันไชน์"
ตัวเกมได้รับการพัฒนาโดยแผนกวางแผนและพัฒนาความบันเทิงของนินเท็นโด และเริ่มพัฒนาไม่นานหลังจากการวางจำหน่ายเกม "ซูเปอร์มาริโอทรีดีเวิลด์" ในปี 2013 มีการเสนอแนวคิดต่าง ๆ มากมายในระหว่างการพัฒนา และเพื่อรวมไว้ทั้งหมด ทีมงานจึงตัดสินใจใช้รูปแบบการเล่นแบบแซนด์บ็อกซ์ ต่างจากภาคก่อน ๆ เช่นเกม "นิวซูเปอร์มาริโอบราเธอส์" และเกม "ซูเปอร์มาริโอทรีดีแลนด์" ซึ่งมุ่งเป้าไปที่ผู้เล่นทั่วไป ทีมงานได้ออกแบบ "ซูเปอร์มาริโอโอดิสซี" เพื่อดึงดูดแฟนตัวหลักของซีรีส์ ตัวเกมมีเพลงประกอบ 2 เพลง ได้แก่ "Jump Up, Super Star!" และ "Break Free (Lead The Way) !" ซึ่งเป็นเพลงแรกสำหรับชุดเกม มีการปล่อยทีเซอร์ "ซูเปอร์มาริโอโอดิสซี" ในปี 2016 ก่อนจะประกาศเปิดตัวในเดือนมกราคม 2017 และวางจำหน่ายในเดือนตุลาคมของปีเดียวกัน 
"ซูเปอร์มาริโอโอดิสซี" ได้รับการยกย่องจากนักวิจารณ์ที่เรียกเกมนี้ว่าเป็นหนึ่งในเกมที่ดีที่สุดในชุดเกมนี้ โดยได้รับการยกย่องเป็นพิเศษถึงความสร้างสรรค์และความคิดริเริ่มของเกมนี้ นอกจากนี้ตัวเกมได้รับรางวัลมากมายในประเภทต่าง ๆ และยังได้รับการเสนอชื่อเข้าชิงหลายครั้งสำหรับรางวัลเกมแห่งปีอีกด้วย ตัวเกมทำยอดขายได้เกือบ 22 ล้านชุดภายในเดือนกันยายน 2021 ทำให้เป็นหนึ่งในเกมนินเท็นโด สวิตช์ที่ขายดีที่สุดและเกม "มาริโอ" ที่ขายเร็วที่สุด
เดอะแรมเพจฟรอมเอ็กไซล์ไทรบ์

เดอะแรมเพจ ฟรอม เอ็กไซล์ไทรบ์ (ญี่ปุ่น: ザ・ランページ・フロム・エグザイル・トライブ อังกฤษ THE RAMPAGE from EXILE TRIBE หรือรู้จักในชื่อ เดอะแรมเพจ (THE RAMPAGE)) เป็นวงบอยแบนด์สัญชาติญี่ปุ่น ก่อตั้งและบริหารโดยสังกัดแอลดีเอชและเซ็นสัญญากับค่ายเพลงย่อยริธึมโซน ของค่ายเอเว็กซ์กรุป เดอะแรมเพจเป็นส่วนหนึ่งของวงซูเปอร์กรุ๊ปเอ็กไซล์ไทรบ์ และประกอบด้วยสมาชิก 16 คน (โวคอล 3 คนและเพอร์ฟอร์เมอร์ 13 คน) วงได้ก่อตั้งในปี 2014 และสมาชิกได้รับเลือกมาจากการออดิชั่นใน "โวคอลแบทเทิลออดิชั่น 5" (VOCAL BATTLE AUDITION 4), "เอ็กไซล์เพอร์ฟอร์เมอร์แบทเทิลออดิชั่น" (EXILE PERFORMER BATTLE AUDITION)ของเอ็กไซล์ และ "โกลบอลเจแปนชาเล้นจ์" (GLOBAL JAPAN CHALLENGE) เดอะแรมเพจได้เปิดตัวในเดือนมกราคม 2017 ด้วยซิงเกิ้ล "Lighting"
ผลงาน.
การจัดอันดับสูงสุดในการจัดอันดับรายสัปดาห์ของออริก้อน 
 ประกาศชื่อแฟนคลับในวันที่ 25 มกราคม 2023 ซึ่งเป็นวันครบรอบ 6 ปีของการเปิดตัว โดยประกาศให้วันที่ 16 มิถุนายนเป็นวันสำคัญใหม่ที่มีชื่อว่า "RAVERS DAY" 
 แบรนด์เสื้อผ้าของวงที่ประกาศในเดือนเมษายน 2023 
 เป็นโปรเจคระหว่างเก็นโตชากับแอลดีเอชเจแปน ซึ่งจะมีการออกหนังสือของสมาชิกแต่ละคนในปี 2024 โดยจะออกทุกเดือนเป็นเวลา 12 เดือน
Drusa

Drusa เป็นสกุลของพืชดอกที่อยู่ในวงศ์ Apiaceae มีเพียงสปีชีส์เดียวคือ "Drusa glandulosa" 
ถิ่นกำเนิดของมันคือ Macaronesia (พบใน หมู่เกาะคานารี และ มาเดรา), โมร็อกโก และ โซมาเลีย
Dichaetanthera

Dichaetanthera เป็นสกุลของพืชดอกที่อยู่ในวงศ์ Melastomataceae.
ถิ่นกำเนิดของมันคือ แถบแอฟริกาเขตร้อน มาดากัสการ์
สปีชีส์ในสกุล ได้แก่:
<templatestyles src="Div col/styles.css"/>
ชิน จิน-ซอ

ชิน จิน-ซอ (อักษรโรมัน: Shin Jin-seo; 17 มีนาคม ค.ศ. 2000 –) เป็นนักหมากล้อมระดับอาชีพชาวเกาหลีใต้ เขาชนะการแข่งระดับนานาชาติที่สำคัญสองรายการ ได้แก่ แอลจี คัพ ใน ค.ศ. 2020 และชุนหลานคัพใน ค.ศ. 2021 โดยในเดือนตุลาคม ค.ศ. 2021 เขาเป็นผู้เล่นอันดับหนึ่งของเกาหลีในการจัดอันดับอย่างเป็นทางการของสมาคมหมากล้อมแห่งประเทศเกาหลี ซึ่งเขาขึ้นสู่อันดับดังกล่าวครั้งแรกในเดือนพฤศจิกายน ค.ศ. 2018 และครองอันดับนี้อย่างต่อเนื่องตั้งแต่เดือนมกราคม ค.ศ. 2020
ผลงานระดับอาชีพ.
ชิน จิน-ซอ ได้ขึ้นสู่ระดับอาชีพในเดือนกรกฎาคม ค.ศ. 2012 ครั้นในเดือนมกราคม ค.ศ. 2013 เขาเป็นฝ่ายชนะอี ชัง-โฮ (9 ดั้ง) ในมหกรรมการแข่งผู้เล่นวัยรุ่นปะทะตำนาน ซึ่งชินได้รับการเลื่อนขั้นสู่ 2 ดั้งในเดือนพฤศจิกายน ค.ศ. 2013
เขาชนะการแข่ง ทั้งเล็ตส์รันพาร์กคัพและชิอิน-วัง ใน ค.ศ. 2015 ส่วนใน ค.ศ. 2017 เขาชนะการแข่งโกลบิสคัพ และชนะการแข่งลีกหมากล้อมเกาหลีร่วมกับทีมช็องควังจังของเขา นอกจากนี้ เขาชนะการแข่งเอเชียนทีวี คัพ ครั้งที่ 31 โดยเป็นฝ่ายชนะติงเฮ่าในเดือนมิถุนายน ค.ศ. 2019
กระทั่งในเดือนมกราคม ค.ศ. 2019 ชินเป็นฝ่ายแพ้ต่อโปรแกรมหมากล้อมของเกาหลีใต้ที่ชื่อฮันดล โดยโปรแกรมดังกล่าวเป็นฝ่ายชนะนักหมากล้อมเกาหลีใต้ระดับสูงสุดห้าอันดับแรก ฮันดลได้รับการเปรียบเทียบกับแอลฟาโกะ แต่ถือว่าอ่อนแอกว่า
ชินได้ขึ้นสู่ 9 ดั้งใน ค.ศ. 2018
ครั้นใน ค.ศ. 2020 เขาเป็นฝ่ายชนะพัก จ็อง-ฮวัน ในการแข่งแอลจี คัพ
เขาชนะการแข่งชุนหลานคัพ ครั้งที่ 13 ใน ค.ศ. 2021 ซึ่งเป็นการชนะรายการระดับนานาชาติที่สำคัญครั้งที่สองของเขา ด้วยชัยชนะเหนือถัง เหวยซิง 2–0 ในรอบชิงชนะเลิศ
Poikilogyne

Poikilogyne เป็นสกุลของพืชดอกที่อยู่ในวงศ์ Melastomataceae.
ถิ่นกำเนิดของมันคือ เกาะบอร์เนียว, นิวกินี
สปีชีส์ในสกุล ได้แก่:
<templatestyles src="Div col/styles.css"/>
Pierrina

Pierrina เป็นสกุลของพืชดอกที่อยู่ในวงศ์ Lecythidaceae. มีเพียงสปีชีส์เดียวคือ "Pierrina zenkeri" 
ถิ่นกำเนิดของมันคือ กาบอง อิเควทอเรียลกินี และแคเมอรูน
สุลต่านออสมันที่ 2

สุลต่านออสมันที่ 2 (ตุรกีออตโตมัน: عثمان ثانى‎) (3 พฤศจิกายน ค.ศ. 1604 – 20 พฤษภาคม ค.ศ. 1622) เป็นสุลต่านองค์ที่16แห่งจักรวรรดิออตโตมันตั้งแต่ปี ค.ศ. 1618 จนกระทั่งทรงถูกปลดโดยสุลต่านมุสตาฟาที่ 1 ในวันที่ 20 พฤษภาคม ค.ศ.1622
ประวัติ.
พระองค์ประสูติที่พระราชวังโทพคาปึที่เมืองอิสตันบูล พระองค์เป็นบุตรของสุลต่านอะเหม็ดที่ 1 ตอนทรงพระเยาว์พระมารดาของพระองค์ทรงให้การศึกษากับพระองค์อย่างมาก พระองค์สามารถตรัสได้หลายภาษา เช่นภาษาอาหรับ ภาษากรีก ภาษาเปอร์เซีย ภาษาละติน และภาษาอิตาลี ทำให้พระบิดาของพระองค์ (สุลต่านอะเหม็ดที่ 1) ทรงปิติยินดีกับความเป็นอัจฉริยภาพของพระองค์ พระองค์ทรงประสูติหลังหลังจากที่พระบิดาของพระองค์ขึ้นครองราช
ขึ้นครองราช.
พระองค์ได้ขึ้นครองราชในขณะที่พระองค์นั้นพระชนมายุได้ 14 พรรษา หลังจากที่พระปิตุลาของพระองค์ (สุลต่านมุสตาฟาที่ 1) ได้ถูกถอดจากราชสมบัติ ทำให้พระองค์ได้ขึ้นครองราชเป็นสุลต่านออสมันที่ 2 ทันที หลังจากครองราชได้ไม่นานพระองค์ก็เซ็นสัญญาสงบศึกกับเครือจักรภพโปแลนด์–ลิทัวเนีย แต่ก็ได้ทำสงครามกับเครือจักรภพโปแลนด์–ลิทัวเนียอีกครั้งในสงครามโฮติน สงครามครั้งนี้ทำให้จักรวรรดิออตโตมันพ่ายแพ้ พระองค์ได้กล่าวโทษเจนิสซารีย์ว่าไร้ความสามารถ นี่เป็นอีกสาเหตุหนึ่งที่เจนิสซารีย์ปลดพระองค์ลงจากตำแหน่งและเชิญสุลต่านมุสตาฟาที่ 1กลับมาครองราชสมบัติเป็นครั้งที่2
สวรรคต.
ต่อมาพระองค์ถูกเจนิสซารีย์จับและขังพระองค์ไว้ในคุก และถูกรัดคอจนสวรรคต และถูกตัดหูออกเพื่อเป็นการยืนยันการสวรรคตของพระองค์ ทำให้สุลต่านมุสตาฟาที่ 1ได้กลับมาครองราชสมบัติอีกครั้ง
Polypedates

Polypedates เป็นสกุลของกบในวงศ์ Rhacophoridae ซึ่งเป็นวงศ์ของกบที่อาศัยตามพุ่มไม้และกบต้นไม้ในเขตร้อนบรรพกาล และอยู่ในวงศ์ย่อย Rhacophorinae พบทางตอนเหนือและตอนใต้ของทวีปเอเชีย 
การกำหนดขอบเขตระหว่าง "Polypedates" กับ "Rhacophorus" ที่เป็นกลุ่มพี่น้อง เป็นไปอย่างยากลำบาก ในอดีต "Polypedates" ทั้งสกุลถูกจัดรวมกับ "Rhacophorus" อย่างไรก็ดี การศึกษาทางวิวัฒนาการชาติพันธุ์ระดับโมเลกุลสนับสนุนการมีอยู่ของทั้งสองสกุล "Polypedates" + "Taruga" เป็นแทกซอนพี่น้องของ "Feihyla" + "Rhacophorus"
สปีชีส์.
ต่อไปนี้เป็นสปีชีส์ที่อยู่ในสกุล "Polypedates" ซึ่งรวมสปีชีส์ที่กำลังอธิบายรูปพรรณไว้ด้วย:
สปีชีส์ "Polypedates bijui" ที่เพิ่งถูกอธิบายรูปพรรณ ได้เปลี่ยนชื่อเป็น "Beddomixalus bijui" ซึ่งเป็นสปีชีส์เดียวในสกุล
ต้นไม้วิวัฒนาการ.
ต้นไม้วิวัฒนาการของ "Polypedates" ด้านล่างนำมาจากPyron & Wiens (2011). มีอยู่ทั้งสิ้น 8 สปีชีส์ "Polypedates" เป็นกลุ่มพี่น้องของ "Feihyla" ซึ่งทั้ง "Polypedates" และ "Feihyla" เมื่อรวมกันจะเป็นกลุ่มพี่น้องของ "Rhacophorus".
Kuraishi, et al. (2013) จัดจำแนกกลุ่ม "Polypedates" ใหม่เป็นต้นไม้วิวัฒนาการด้านล่าง คาดว่า "Polypedates" และ "Rhacophorus" แยกแขนงจากบรรพบุรุษร่วมล่าสุดเมื่อ 26.6 ล้านปีที่แล้ว ระหว่างสมัยโอลิโกซีน นอกจากนี้สกุล "Taruga" ยังถูกแยกออกมาเป็นสกุลต่างหากของตัวเอง โดยเป็นสกุลเฉพาะถิ่นของศรีลังกา
Pennellianthus

Pennellianthus เป็นสกุลของพืชดอกที่อยู่ในวงศ์ Plantaginaceae. มีเพียงสปีชีส์เดียวคือ Pennellianthus frutescens สกุลอยู่ในเผ่า Cheloneae ร่วมกับ "Penstemon" จาก "Pennellianthus" ซึ่งถูกแยกออกมา
ถิ่นกำเนิดของมันคือ รัสเซียตะวันออกไกล (ภายในภูมิภาคของ แคว้นคัมชัตคา, ดินแดนฮาบารอฟสค์, หมู่เกาะคูริล, แคว้นมากาดัน , แคว้นซาฮาลิน) และ ประเทศญี่ปุ่น
Pauia

Pauia เป็นสกุลของพืชดอกที่อยู่ในวงศ์ Solanaceae. มีเพียงสปีชีส์เดียวคือ "Pauia belladonna" 
ถิ่นกำเนิดของมันคือ รัฐ อรุณาจัลประเทศ ทางตะวันออก หิมาลัย ในอินเดีย
Muehlbergella

Muehlbergella เป็นสกุลของพืชดอกที่อยู่ในวงศ์ Campanulaceae มีเพียงสปีชีส์เดียวคือ Muehlbergella oweriniana มันเป็นพืชที่ใกล้สูญพันธุ์อย่างยิ่ง
สปีชีส์นี้มีถิ่นกำเนิดในพื้นที่ประมาณ 40 ตารางกิโลเมตร2 ใน ดาเกสถาน, คอเคซัสเหนือ ซึ่งเติบโตระหว่างรอยแตกและพื้นหินปูน
Polypedates colletti

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
Polypedates colletti (Collett's tree frog, Collett's treefrog, Collett's whipping frog หรือ black-spotted tree frog) เป็นสปีชีส์ของกบในวงศ์ Rhacophoridae พบในคาบสมุทรมลายู (ไทยและมาเลเซีย), เวียดนามใต้, บอร์เนียว, สุมาตรา, และเกาะในทะเลจีนใต้ (รวมถึงหมู่เกาะนาทูนา)
ศัพทมูลวิทยา.
คำแสดงคุณลักษณะ (specific name) "colletti" ตั้งเพื่อเป็นเกียรติแด่โรเบิร์ต คอลเลตต์ นักสัตววิทยาชาวนอร์เวย์
ลักษณะ.
ตัวผู้ยาวได้ถึง 52 มม. ส่วนตัวเมีย 80 มม. เมื่อวัดจากจมูกถึงทวาร ส่วนจมูกมีลักษณะแหลมอย่างเห็นได้ชัด เยื่อแก้วหูมีสีต่างจากผิวหนังที่อยู่รอบ ๆ แผ่นหลังมักมีสีน้ำตาลหรือเทา เกือบทุกตัวมีลวดลายนาฬิกาทรายบนหลัง ท้องมีสีขาวครีม คออาจมีลวดลายคดเคี้ยวสีเข้ม 
ลูกอ๊อดเติบโตได้ถึงความยาว 33 มม. ส่วนหัว ลำตัว และหางมีลวดลายคล้ายหินอ่อน ขามีลายขวางสีเข้ม
ถิ่นที่อยู่และการอนุรักษ์.
"Polypedates colletti" อาศัยอยู่ในบริเวณที่ลุ่มป่าดิบชื้น รวมถึงป่าที่ถูกรบกวนเล็กน้อยและมีการทำไม้แบบเลือกตัด (selectively logged forest) ที่ความสูงถึง 600 เมตร เหนือระดับน้ำทะเล ระหว่างช่วงผสมพันธุ์ ปาดชนิดนี้จะเกาะกลุ่มอยู่รอบแอ่งน้ำขังจากฝนตก โดยตัวเต็มวัยจะเกาะอยู่ตามต้นไม้สูงประมาณ 1–2 เมตร คาดว่าปาดชนิดนี้ถูกคุกคามจากการสูญเสียที่อยู่อาศัย สามารถพบปาดชนิดนี้ในพื้นที่อนุรักษ์หลายแห่ง
Menonvillea

Menonvillea เป็นสกุลของพืชดอกที่อยู่ในวงศ์ Brassicaceae.
ถิ่นกำเนิดของมันคือ ชิลีและอาร์เจนตินาตะวันตก
สปีชีส์ในสกุล ได้แก่:
<templatestyles src="Div col/styles.css"/>
Maclaudia

Maclaudia เป็นสกุลของพืชดอกที่อยู่ในวงศ์ Apocynaceae. มีเพียงสปีชีส์เดียวคือ Maclaudia felixii Venter & R.L.Verh. 
ถิ่นกำเนิดของมันคือ ภาคกลางทางตะวันตกและทางตะวันตก Tropical Africa พบในประเท
Linochilus

Linochilus เป็นสกุลของพืชดอกที่อยู่ในวงศ์ Asteraceae.
ถิ่นกำเนิดของมันคือ คอสตาริกาไปทางตะวันตกเฉียงเหนือของเวเนซุเอลาและเอกวาดอร์
สปีชีส์ในสกุล ได้แก่:
<templatestyles src="Div col/styles.css"/>
Hectorella

Hectorella เป็นสกุลของพืชดอกที่อยู่ในวงศ์ Montiaceae. It is monotypic มีเพียงสปีชีส์เดียวคือ Hectorella caespitosa
ถิ่นกำเนิดของมันคือ ประเทศนิวซีแลนด์
Hartogiopsis

Hartogiopsis เป็นสกุลของพืชดอกที่อยู่ในวงศ์ Celastraceae. มีเพียงสปีชีส์เดียวคือ Hartogiopsis trilobocarpa 
ถิ่นกำเนิดของมันคือ ประเทศมาดากัสการ์
Getonia

Getonia เป็นสกุลของพืชดอกที่อยู่ในวงศ์ Combretaceae. 
ถิ่นกำเนิดของมันคือ อินเดีย รัฐอัสสัม ถึง คาบสมุทรมาเลเซีย
สปีชีส์ในสกุล ได้แก่:
Getonia floribunda
Gallesia

Gallesia เป็นสกุลของพืชดอกที่อยู่ในวงศ์ Petiveriaceae มีเพียงสปีชีส์เดียวคือ "Gallesia integrifolia" 
ถิ่นกำเนิดของมันคือ ทางตะวันตกของทวีปอเมริกาใต้จนถึงบราซิล พบในประเทศโบลิเวีย บราซิล เอกวาดอร์และเปรู
เป๋ย์โต่ว (จางฮว่า)

เมืองเป๋ย์โต่ว  เป็นเมืองหนึ่งในเทศมณฑลจางฮว่า ประเทศไต้หวัน
ประวัติศาสตร์.
เป๋ย์โต่ว เดิมเรียกว่า เป๊อเต้า (寶斗; #เปลี่ยนทาง) ซึ่งเป็นท่าเรือบนแม่น้ำสาขาของแม่น้ำจั๋วฉุ่ย และมีการทำธุรกิจการค้ากับจีนแผ่นดินใหญ่ เนื่องจากท่าเรือนี้เป็นสถานที่สำคัญของเทศมณฑลจางฮว่าตอนใต้ในช่วงปลายยุคราชวงศ์ชิง เมืองนี้จึงมีรั้วล้อมรอบและมีกำแพงป้องกัน ในปี 1738 ได้มีการสร้างตลาดในเมืองแห่งแรกขึ้น ชื่อว่า ตลาดตงหลัว ในหมู่บ้านจิ้วเหมย์ บนฝั่งทิศใต้ของแม่น้ำตงหลัว ในปี 1806 บ้านเรือนและทุ่งนาตามถนนในตัวเมืองล้วนเสียหายเนื่องมาจากการต่อสู้ระหว่างผู้อพยพจากจางโจวและเฉวียนโจว ในปี 1821 ได้มีการสร้างตลาดขึ้นใหม่ที่ริมแม่น้ำในหมู่บ้านเป่าโต้ว
ภูมิศาสตร์.
เมืองเป๋ย์โต่วตั้งอยู่ในที่ราบลุ่มน้ำทางตะวันออกเฉียงใต้ของเทศมณฑล มีพื้นที่ 19.2547 ตารางกิโลเมตร เป็นเมืองที่เล็กที่สุดเป็นอันดับสองในเทศมณฑลรองจากตำบลเซี่ยนซี ณ เดือนมกราคม 2017 มีประชากร 33,273 คน เป็นชาย 16,784 คน และหญิง 16,489 คน
เขตการปกครอง.
เมืองเป๋ย์โต่วประกอบด้วย 15 หมู่บ้านในเมือง (里 "หลี่") ได้แก่
<templatestyles src="Div col/styles.css"/>
เศรษฐกิจ.
เมืองนี้ขึ้นชื่อในเรื่อง บ้าอ๋วน หรือ โร่ว-ยฺเหวียน อาหารไต้หวันยอดนิยมที่คิดค้นขึ้นในเมืองเป๋ย์โต่ว
บุคคลที่มีชื่อเสียง.
หลิน จี้หมิง (林繼明) บิดาของนักบาสเกตบอล เจเรมี ลิน เติบโตในเป๋ย์โต่ว
Gurania

Gurania เป็นสกุลของพืชดอกที่อยู่ในวงศ์ Cucurbitaceae.
ถิ่นกำเนิดของมันคือ เม็กซิโกถึงอเมริการใต้เขตร้อน
สปีชีส์ในสกุล ได้แก่:
<templatestyles src="Div col/styles.css"/>
ออบอเด

ออบอเด  เป็นเมืองและเมืองหลักในเทศมณฑลออบอเด จังหวัดฟอร์ส ประเทศอิหร่าน ตั้งอยู่ในระดับความสูงที่ บนที่ราบอุดมสมบูรณ์ ซึ่งอยู่ห่างจากเอสแฟฮอน และชีรอซ จากสำมะโน พ.ศ. 2549 เมืองนี้มีประชากร 52,042 คน ใน 14,184 ครัวเรือน ใน พ.ศ. 2552 มีการคาดการณ์ว่าเมืองนี้มีประชากรประมาณ 59,042 คน